# Guerzenneu Breih-Izel/Kannen én inour de Sant Drein

| ◄ Kannen Sant Hilér | Kannen én inour de Sant Drein | Kannen er Marù ► |
* Diskan
* O sant Drein beniget,
* Sekouret ni bamdé
* Eit ma veemb perpet
* Guir bugalé de Zoué
* 1
* Cheleuet ol, perhinderion
* Buhé sant Drein, martir gredus
* Eldou eué a greiz kalon
* Betak er marú karet Jézus
* 2
* Sant Drein, ofisour en armé
* E viué tost d’er blé tri hant
* Eih vlé ar n’huigent en devoé
* Pe zas de vout martir ha sant
* 3
* Paian betak en termén-sé.
* N’adoré meit er faus douéed.
* Hanauein e bras er guir Doué
* E skol santél er Vartired
* 4
* Get en ampeleur, kalon kri,
* Maximilian Galér hanuet
* En ur gér pèl, Nikomédi,
* Sant Drein e oé bet davéet.
* 5
* Karget e oé de ranjennein
* Er Fidélet, er vro abèh,
* D’hobér dehé ou fé nehein
* Pé d’hou lakat d’er marù kentéh.
* 6
* D’ur verh a noblans, Natali
* Trizek miz kent oé diméet.
* Getou betak Nikomédi
* E oé deit é bried karet
* 7
* Natali hemb gouiet d’hé dén
* E oé kristenéz lan a fé
* Get Doué n’arsaué a houlén
* Aveitou er memb grès eué
* 8
* Kent pèl é ma bet cheleuet
* Hé fedenneu eit hé fried :
* Kalon sant Drein e zou touchet
* E huélet joé er Vartired
* 9
* Er Vartired e ié d’er maru
* En ur gannein gloér de Jézus.
* Andur e hrent tourmanteu garù ;
* Ataú é oent koutant, joéius.
* 10
* Dirak kement a leuiné
* Sant Drein e oé chomet soéhet.
* Ean oeit ha goulennet geté
* Perak é oent joéius perpet.
* 11
* « Arlerh er vuhé men ker bér,
* E lar dehou er Vartired
* « Ni e viúou get hur Salvér
* « E kreiz er brasan eurusted.
* 12
* « Petra é soufranseu en doar
* « Ag e bad un herrad hemb kin
* « Etal en eurusted hemb par
* « E gaveemb eit beruikin » ?
* 13
* Nezé Sant Drein a voéb ihuél
* E lar : « Me zou kristén eué
* « Me gred é Doué, me vou fidél
* « De Jézus Krist pad me buhé »
* 14
* En Ampeleur Maximilian
* P’en dès kleuet en neuéted
* E lar dehou um gemér bean
* Eit adorein er faus douéed
* 15
* Mes sant Drein e reskond kenteh :
* « N’adorein mui meit er guir Doué
* Ha me chuillou me goed abeh
* Kentoh aveit nahein me fé
* 16
* Abén en tirand arfleuet
* E hras er lakat ér prizon
* De hortoz ma you kastiet
* Ha tourmantet é pep féson
* 17
* Tuchant get tauleu bah ponér
* Korv Sant Drein e zou dispennet,
* Hag er martir lan a zoustér
* Trema en Nean e sel perpet.
* 18
* E voéz santél er honforté.
* « Dalhet mat, emé Natali
* « E het bremen de huélet Doué
* « Pé ken eurus e veet hui ! »
* 19
* Maximilian e hra goudé
* Trobein é zivréh, é zihar.
* Sant Drein e zou oeit devad Doué
* Pèl doh er bed men a hlahar
* 20
* Hag en Nean e kreiz er joéieu
* Sant Drein hun sekour get truhé ;
* Liés en des groeit mirakleu
* Eit diskoein d’emb é garanté
* 21
* Rak sé hun tadeu get hirèh,
* En dés sauet dehou un dé
* Ur chapel gaèr tost d’er Blanoèh
* E korn parrèz Bertelamé
* 22
* Perhinderion, der chapél sé
* Deit en eil sul a huenholon
* De bedein Sant Drein get guir fé
* Ha de houlen é hoarnasion
* 23
* Deit d’inourein er Sant Martir
* En dès hou tadeu inouret ;
* Ol ar nehou keméret skuir.
* E terhel doh er fé perpet.
* 24
* Eldou ne zoujet droug erbet
* Pen dé rekis sentein doh Doué,
* Eldou laret eué perpet
* « Kentoh meruel eit kol er fé ! »